
R E F E R A T

privind aprobarea Caietului de sarcini, a Instructiunilor privind elaborarea si prezentarea ofertei si a Contractului de inchiriere  pentru scoaterea la licitatie  publica deschisa a amplasamentelor in vederea ocuparii domeniului public cu chioscuri, tonete   
             In conformitate cu prevederile art.14 alin.(1) din Legea 213/1998 privind proprietatea publica si regimul juridic al acesteia, modificata  "Inchirierea bunurilor proprietate publica a statului sau a unitatilor administrativ-teritoriale, se aproba dupa caz prin hotarare a Guvernului, a consiliului judetean, a Consiliului General al Municipiului Bucuresti sau a consiliului local…",   iar in conformitate cu art. 15  din aceeasi lege  "Concesionarea sau inchirierea bunurilor proprietate publica se face prin licitatie publica, in conditiile legii ". 


 In baza Hotararii de Consiliu Local nr. 139/19.04.2011 a fost aprobat Regulamentul privind conditiile de desfasurare a activitatilor de comert stradal  pe raza Municipiului Timisoara unde se prevede la art. 13 :

                 " Amplasamentele pentru desfasurarea exercitiilor comerciale stradale … vor fi atribuite in urma organizarii unor licitatii publice .
                    Amplasamentele vor fi aprobate prin Hotarare a Consiliului Local .

                    Conditiile care trebuiesc indeplinite pentru participarea la licitatie vor fi stabilite prin caietul de sarcini, aprobat prin Hotarare a Consiliului Local " .
             In Anexa 1 pct. (a) din Hotararea Consiliului Local nr. 301/27.09.2011 privind aprobarea amplasamentelor chioscurilor si a rulotelor, locatiilor de comercializare a florilor, cartilor, popcorn-ului, aparatelor de inghetata, legumelor, fructelor si a modelelor de chioscuri agreate, conform art. 20, art. 27 si art. 39 din Regulamentul privind conditiile de desfasurare a activitatilor de comert stradal  pe raza Municipiului Timisoara aprobat prin Hotararea Consiliului Local  nr. 139/19.04.2011 exista un numar de 31 amplasamentele destinate activitatii de comert in chioscuri, tonete, dintre care 22 amplasamente  urmeaza a fi scoase la licitatie publica deschisa pentru desfasurarea activitatii de comert stradal in chioscuri, tonete . 
             Pentru a putea proceda la demararea procedurii de licitatie este necesara intocmirea unui Caiet de Sarcini pentru desfasurarea licitatiei in vederea amplasarii unui numar de  22       chioscuri, tonete pe domeniul public  al Municipiului Timisoara conform Anexei nr. 1 pct.(a) din HCL nr. 301/27.09.2011 , a Instructiunilor de desfasurare a licitatiei precum si a modelului cadru de Contract de inchiriere .

 Având în vedere cele menţionate mai sus, supunem atenţiei comisiilor de specialitate ale Consiliului Local următoarea





P R O P U N E R E :

                Aprobarea  privind scoaterea la licitatie publica deschisa a celor  22 locatii pentru amplasare chioscuri, tonete  pe domeniul public al Municipiului Timisoara cuprinse in  Anexa nr. 1 pct. (a) din  Hotararea Consiliului Local nr. 301/27.09.2011 si individualizate conform planurilor de situatie scara 1:500 anexate care fac parte integranta din Caietul de sarcini si anume amplasamentele situate pe str. Proclamatia de la Timisoara, Calea Stan Vidrighin – calea Buziasului , str. Polona, Maresal Prezan colt cu Versului, Iosif Bulbuca colt Calea Martirilor, b-dul Sudului , str.Astrilor , str.Maresal Alexandru Averescu LIDIA , str. Ion Barac, str. Dobrogea, str.Gh. Lazat /Timis, calea Buziasului – complex comercial , Piata Mocioni , Calea Sagului /Liviu Rebreanu, str.Daliei/Lascar Catargiu , Aleea Studentilor -2 amplasamente , Sf. Apostoli Petru si Pavel, calea Buziasului colt cu Matei Millo , Aries colt cu Liviu Rebreanu, Mures colt cu calea Sagului, Calea Buziasului colt cu 1 Decembrie .            

                 Aprobarea privind  Caietul de Sarcini pentru scoaterea la licitatie publica deschisa a amplasamentelor prevazute la aliniatul anterior in vederea ocuparii domeniului public prin amplasarea de chioscuri, tonete conform Anexei nr. 1, care face parte integranta din prezenta hotarare.

                   Aprobarea Contractului cadru privind inchirierea amplasamentelor ce constituie Anexa nr. 2  care face parte integranta din prezenta hotarare. 
                   Aprobarea Instructiunilor privind elaborarea si prezentarea ofertei pentru domeniul public cu amplasamente prin licitatie publica deschisa cu strigare ce constituie Anexa nr. 3 care face parte integranta din prezenta hotarare .

